ЗАЦВЯРДЖАЮ

В. а. дырэктара ДУА “Гімназія

г. Дзяржынска”

(Подпіс)\_\_\_\_\_\_ Л.І. Захарава

31.08.2015

**ПАЛАЖЭННЕ**

**аб афіцыйна-дзелавым стылі і знешнім выглядзе навучэнцаў**

**дзяржаўнай установы адукацыі**

**“Гімназія г. Дзяржынска”**

*Абмеркавана на пасяджэнні педагагічнага савета 28.08.2015г.,*

*а таксама на пасяджэнні савета гімназіі 31.08.2015г.*

**Глава 1**

**АГУЛЬНЫЯ ПАЛАЖЭННІ**

1.1. Дадзеным Палажэннем устанаўліваюцца патрабаванні да афіцыйна-дзелавога стылю адзення і знешняга выгляду навучэнцаў 1-11 класаў гімназіі.

1.2. Афіцыйна-дзелавы стыль адзення з’яўляецца абавязковым для ўсіх навучэнцаў 1-11 класаў гімназіі.

1.3. Строгі стыль адзення стварае ў гімназіі дзелавую атмасферу, неабходную для вучэбных заняткаў, дысцыплінуе навучэнцаў, развівае эстэтычны густ і культуру адзення.

1.4. Па рашэнні законных прадстаўнікоў вучняў сумесна з адміністрацыяй і педагагічнымі работнікамі гімназіі ў класах могуць уводзіцца адзіныя ўзоры мадэляў школьнай формы і варыянты адзення, якія адпавядаюць дзелавому стылю.

**Глава 2**

**АСНОЎНЫЯ ПАТРАБАВАННІ ДА АФІЦЫЙНА-ДЗЕЛАВОГА СТЫЛЮ І ЗНЕШНЯГА ВЫГЛЯДУ НАВУЧЭНЦАЎ**

2.1. Дзелавы стыль адзення - гэта строгі вытрыманы стыль адзення, прызначаны для наведвання навучэнцамі вучэбных заняткаў у гімназіі. Камплект адзення дзелавога стылю павінен быць шматфункцыянальным, гігіенічным і зручным.

2.1.1. Для хлопчыкаў (юнакоў) у камплект уваходзяць пінжак, жылет, штаны, кашуля (з кароткімі або доўгімі рукавамі, аднатонная альбо няяркіх таноў) або “вадалазка” (белая, шэрая і інш. няяркіх таноў), гальштук. Пераважным лічыцца спалучэнне «светлы верх - цёмны ніз».

2.1.2. Для дзяўчынак (дзяўчат) у камплект ўваходзяць пінжак, жылет, спадніца, штаны, блузка з кароткімі або доўгімі рукавамі (аднатонная альбо няяркіх таноў), сарафан, сукенка (аднатонная альбо няяркіх таноў). Пераважным лічыцца спалучэнне «светлы верх - цёмны ніз».

2.1.3. Пажадана найменне ў камплекце адзення вучняў гімназіі так званага “гімназічнага жылета” з эмблемай “гімназічная сава” (для 1-4 класаў – жылет шэра-блакітнага колеру, для вучняў 5-11 класаў – жылет чорнага колеру).

2.1.4. У зімовы час у камплекты могуць уваходзіць трыкатажныя світар, джэмпер ці жылет.

2.1.5. Калі вучань застаецца ў групе падоўжанага дня пасля ўрокаў, варта прыгатаваць вопратку для таго, каб ён змог пераапрануцца.

2.1.6. Адзенне павінна быць абавязкова чыстым, свежым, выпрасаваным.

2.1.7. Абутак павінен быць чыстым і адпавядаць дзелавому стылю адзення.

2.2. У вучэбны час катэгарычна забараняецца нашэнне джынсавага, спартыўнага і адзення бялізнавага стылю, укарочаных “топікаў”, штаноў з заніжаным поясам.

2.3. Спартыўныя касцюмы апранаюцца толькі для ўрокаў фізічнай культуры і на час правядзення спартыўных святаў, спаборніцтваў.

2.4. Знешні выгляд вучня павінен адпавядаць агульнапрынятым нормам дзелавога стылю і выключаць наступныя дэталі: распушчаныя валасы, яркі макіяж і манікюр, буйныя ўпрыгажэнні і біжутэрыя, у тым ліку і пірсінг.

2.5. Юнакі павінны мець акуратную стрыжку, дзяўчыны – акуратна ўкладзеныя валасы.

2.6. Па рашэнні адміністрацыі навучэнец, які прыйшоў у гімназію ў вопратцы, якая не адпавядае патрабаванням афіцыйна-дзелавога стылю, можа не дапускацца на вучэбныя заняткі.

2.7. Педагагічны склад работнікаў гімназіі павінен паказваць прыклад сваім выхаванцам, вытрымліваць дзелавы стыль у сваім паўсядзённым адзенні.

**ГЛАВА 3**

**ПАРАДАК УВЯДЗЕННЯ І**

**МЕХАНІЗМ ПАДТРЫМКІ АФІЦЫЙНА-ДЗЕЛАВОГА СТЫЛЮ**

3.1. Патрабаванні да афіцыйна-дзелавога стылю адзення і знешняга выгляду навучэнцаў гімназіі, устаноўленыя дадзеным Палажэннем, з'яўляюцца абавязковымі для навучэнцаў 1 - 11 класаў гімназіі з 1 верасня 2015г.

3.2. Навучэнцы гімназіі павінны прытрымлівацца дзелавога стылю ў адзенні на працягу ўсяго часу знаходжання ў гімназіі (за выключэннем пазаўрочнай і пазашкольнай дзейнасці).

3.3. Адказнасць за давядзенне інфармацыі да навучэнцаў, бацькоў (законных прадстаўнікоў) і выкананне пунктаў дадзенага Палажэння ўскладаецца на класных кіраўнікоў і прадстаўнікоў адміністрацыі гімназіі.

Намеснік дырэктара

па выхаваўчай рабоце А.А. Новік